CELEX: 62014TN0696
Language: da
Date: 2014-09-22 00:00:00
Title: Sag T-696/14 P: Appel iværksat den 22. september 2014 af Bernat Montagut Viladot til prøvelse af Personalerettens dom af 15. juli 2014 i sag F-160/12, Montagut mod Kommissionen

17.11.2014   
            
            
               DA
            
            
               Den Europæiske Unions Tidende
            
            
               C 409/58
            
         Appel iværksat den 22. september 2014 af Bernat Montagut Viladot til prøvelse af Personalerettens dom af 15. juli 2014 i sag F-160/12, Montagut mod Kommissionen
   (Sag T-696/14 P)
   2014/C 409/79
   Processprog: spansk
   
      Parter
   
   
      Appellant: Bernat Montagut Viladot (Schaerbeek, Belgien) (ved advokaterne F. Rodríguez-Gigirey Pérez og J. Simón Sánchez)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Personalerettens dom afsagt den 15. juli 2014 i sag F-160/12, Montagut mod Kommissionen, ophæves.
            
         
               —
            
            
               Den af Montagut Viladot iværksatte appel i sag F-160/12 antages til realitetsbehandling, og der gives appellanten medhold.
            
         
               —
            
            
               Der gives appellanten medhold i de i første instans nedlagte påstande, jf. procesreglementets artikel 139, idet afgørelsen af 8. februar 2012, hvorefter Montagut Viladot blev udelukket fra reservelisten over beståede ansøgere, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Nærværende appel er iværksat til prøvelse af dom afsagt af Personaleretten den 15. juli 2014 i sag F-160/12, Montagut Viladot mod Kommissionen, hvorved Personaleretten frifandt sagsøgte i et søgsmål med påstand om annullation af afgørelsen truffet af udvælgelseskomitéen for udvælgelsesprøve EPSO/AD/206/11 (AD 5) om ikke at optage sagsøgerens navn på den reserveliste over ansøgere, der blev oprettet på grundlag af den nævnte udvælgelsesprøve.
   Til støtte for appellen har appellanten fremsat tre anbringender.
   
               1.
            
            
               Det første anbringende vedrører en retlig fejl, som Personaleretten foretog i forbindelse med fortolkningen af bestemmelserne i afsnit 3, punkt 2, i bilaget til meddelelsen om udvælgelsesprøven og af den spanske lovgivning om uddannelser på universitetsniveau.
               
                           —
                        
                        
                           Det gøres i denne henseende gældende, at Personaleretten alene fokuserede på det forhold, at Montagut Viladots universitetsuddannelse ikke er en »officiel uddannelse«, hvilket ikke bestrides eller benægtes af appellanten, uden, i strid med Personalerettens egen praksis, at lægge vægt på, at Montagut Viladots uddannelse er en universitetsuddannelse, som er det krav, der fremgår af meddelelsen: »uddannelse på universitetsniveau, der er afsluttet med et eksamensbevis, og som er normeret til mindst tre år«.
                        
                     
         
               2.
            
            
               Det andet anbringende vedrører en tilsidesættelse af retssikkerhedsprincippet.
               
                           —
                        
                        
                           Det gøres herved gældende, at Personaleretten ikke i sin dom vurderede den spanske lovgivning — Ley de Universidades 6/2001 — på en måde, der er behørig eller korrekt i forhold til Bernat Montagut Viladots universitetsuddannelse med henblik på optagelse på reservelisten, at den ikke overholdt sin egen praksis i tilsvarende sager (Thomé mod Kommissionen, sag F-97/12) og at den bortså fra betingelserne i meddelelsen vedrørende bestemmelserne i afsnit 3, punkt 2, i bilaget til meddelelsen om udvælgelsesprøven.
                        
                     
         
               3.
            
            
               Det tredje anbringende vedrører tilsidesættelse af princippet om den berettigede forventning.
               
                           —
                        
                        
                           Det gøres i denne henseende gældende, at Personaleretten i sin dom ikke foretog en korrekt vurdering af Bernat Montagut Viladots berettigede forventning om at blive optaget på reservelisten efter meddelelsen af 12. august 2011, idet der i den appellerede dom alene henvises til, at de gældende bestemmelser er overholdt.